stanford-oval/wikipedia huggingface dataset:
KAI T-50 גולדן איגל
מכירות המטוס

דגם T-50 התמודד במכרז של חיל האוויר הפולני להזמנה של 16 מטוסים מול המטוס הבריטי הוק, שהיה בשימוש חיל האוויר הפיני ואשר שודרג על ידי חברת פטריה הפינית. בשנת 2010 פורסם מכרז חדש למטוס אימון מתקדם ומול ה-T-50 התחרו דגם הוק T2/128,‏ ו-M-346 האיטלקי, לאחר שהחברה הפינית יצאה מן המכרז, נותרו בו רק קוריאה הדרומית ואיטליה.
בחודש מאי 2011 הזמינה ממשלת אינדונזיה 16 מטוסים מדגם TA-50 לחיל האוויר שלה בעלות של 400 מיליון דולר. הדגם שנמכר לאינדונזיה יאפשר את זיוודו כמטוס קרב קל.
עיראק ניהלה משא ומתן לרכישת מטוסי T-50, לאחר שלראשונה הביעה עניין במטוס בעת ועידת פסגה קוריאנית עיראקית שנערכה בסיאול ב-24 בפברואר 2009. בחודש אפריל 2010 פרסמה עיראק מחדש מכרז ל-24 מטוסי אימון ובין המתחרים במכרז נמצא אף מטוס T-50.
בשנת 2003 הוציא משרד הביטחון הישראלי מכרז למטוס אימון מתקדם עבור חיל האוויר הישראלי, אשר יחליף את מטוסי A-4 סקייהוק המיושנים. המועמדים המובילים היו ה-T50 הדרום קוראני וה-M-346 האיטלקי (אף שנבחנו גם חלופות אחרות). בעת ההתמודדות במכרז הכריזה חברת התעשייה האווירית של קוריאה הדרומית כי אם תזכה במכרז תהיה מוכנה לפתוח קו ייצור לחלקים מן המטוס בישראל. בחודש פברואר 2012 הוכרז כי הזוכה במכרז חיל האוויר הישראלי למטוס אימון מתקדם הוא M-346 מאסטר מתוצרת איטליה. על פי הערכות, ישראל רכשה 30 מטוסי אימון מתקדמים.
מטוסי T-50 מתמודדים אף במכרזים של חילות האוויר של הפיליפינים, ואיחוד האמירויות הערביות.
בשנת 2022 רכשה פולין 48 מטוסים שאמורים להחליף את צי מטוסי המיג-29 המתיישן שלה. פולין גם לא רצתה להיות תלויה באספקת חלקי חילוף מרוסיה, לאור מלחמת רוסיה-אוקראינה והחשש מעימות צבאי ישיר עם רוסיה.
נתוני המטוס

על פי נתוני היצרן וחברת לוקהיד מרטין
נתוני המטוס > מאפיינים כלליים

צוות: 2
אורך: 12.98 מטר
מוטת כנפיים: 9.17 מטר
גובה: 4.78 מטר
משקל ריק: 6,450 ק"ג
משקל המראה מרבי: 13,500 ק"ג
הנעה: מנוע אחד סילון טורבו-מניפה ג'נרל אלקטריק דגם F404-102
נתוני המטוס > ביצועים

מהירות מרבית: 1.4–1.5 מאך
טווח: 1,851 ק"מ
סייג רום: 55,000 רגל
'עומסי ג'י מרביים: -3/+8
ראו גם

M-346 מאסטר
בואינג-סאאב T-7
יאקובלב יאק-130
הונגדו L-15
הערות שוליים

↑  Poland Seeks Advanced Jet Trainers/ Light Fighters, Defense Industry Daily, October 30, 2011
↑  Indonesia Orders 16 T-50s From Koreaj. aerospace daily and defense report, May 27, 2011
↑  T/A-50 Golden Eagles for Iraq?. Defense Industry Daily, April 29, 2010
↑  KAI steps up T-50 pitch to Israel. Flightglobal, May 6, 2011
↑  הפתעה: חיל האוויר ישקול מטוסי אימון נוספים. IsraelDefense.co.il,‏ 19 ביוני 2011
↑  מטוס ההדרכה הבא: ה-M-346 האיטלקי, ‏16 בפברואר 2012
↑  Nitin J Ticku, Poland To Replace Russian MiG-29 Fighter Jets With South Korean FA-50 Aircraft — Polish Defense Minister, The EuroAsian Times, ‏27 ביולי 2022
↑  T-50 Family. KAI
↑  T-50 Golden Eagle Product Brochure. Lockheed Martin
| --- | --- |
בקרת זהויות :  The NLK id KMO200847323 is not valid.
HandWallet

HandWallet היא תוכנה למעקב אחר הוצאות, הכנסות ותקציב שפותחה בישראל. הגרסה הראשונה של התכנה הייתה מיועדת למחשבי כף יד וטלפונים חכמים המריצים את אחת ממערכות ההפעלה Windows Mobile ,Palm או Symbian, אולם כיום עיקר מאמץ הפיתוח מופנה לגרסת האנדרואיד. בנוסף קיימת גרסה של התוכנה גם למחשב אישי. הרעיון מאחורי HandWallet הוא לנסות ולסייע לאנשים ולמשפחות לנהל טוב יותר את התנהלותם הכספית. בעזרת התוכנה ניתן לעקוב אחר ההוצאות והכנסות ולבנות תקציב מאוזן בהתאם ליכולת.
היסטוריה

HandWallet הושקה לראשונה בסוף שנת 2002, וגרסתה הראשונה הותאמה למחשבי פאלם. עובדה זו היא גם אחת החסרונות בתוכנה, שכן ממשק המשתמש שלה הותאם במקור לסביבה זו. בשנים הבאות נוספו גרסאות ל- Windows Mobile ול- Symbian. רק לאחר שיצאו גרסאות אילו הוצאה לשוק גם מהדורה למחשבי פיסי מבוססי חלונות.
מאפיינים

השימוש ב- HandWallet מבוסס על תיעוד של האירועים הכספיים שהמשתמש עובר בכללם קניות, טיפול ברכב, תשלום משכנתא או קבלת משכורת. כמו כן, ניתן להזין גם אירועים מחזוריים, לדוגמה אירוע המתרחש כל שבוע או כל חודש. אירוע ב- HandWallet יוצר תשלומים (אחד או יותר) שהם בעצם תנועות בחשבון. התוכנה מאפשרת לבצע בדיקת נכונות של התנועות מול תדפיס הבנק או התדפיס שמגיע מחברות כרטיסי האשראי.
הזנת נתונים באופן יומיומי הכרחית לרלוונטיות של השימוש בתוכנה ובמהלך השנים ניסו מפתחי התוכנה למצוא שיטות להקלה על תהליך הזנת הנתונים. בעזרת שיתוף פעולה של סטודנטים מאוניברסיטת חיפה ומהטכניון נבנתה בשנת 2004 מערכת ניסיונית המתחברת לבנקים בישראל ומביאה את התנועות ישירות מחשבונות הבנק אולם עקב חוסר שיתוף פעולה מצד חלק מהבנקים וחברות האשראי שירות זה נשאר בגדר שירות ניסיוני, והוא עובד באופן חלקי.
גרסאות האנדרואיד של התכנה תומכות ביבוא אוטומטי ממערכות המקוונות של כרטיסי האשראי הנפוצים והבנקים בישראל.
HandWallet מאפשרת לייצא את הנתונים לתוכנות אחרות כגון Microsoft Excel או Microsoft Access.
ניתן גם לייבא לתוכנה נתונים ממקורות חיצוניים אולם הדבר עשוי להיתקל בקשיים בשל אי חפיפה בין התוכנות.
Day of Defeat

| --- | --- |

עטיפת המשחק
 כללי
 תאריך הוצאה:  מוד:   4 באוגוסט 2000   המשחק בפני עצמו:   1 במאי 2003
 סוגה:  משחק ירי בגוף ראשון
 פיתוח:  Valve
 הוצאה לאור:  Activision
 ארץ מקור:  ארצות הברית 
 שפות:  אנגלית, איטלקית, גרמנית, צרפתית, ספרדית 
 הפצה:  Activision
 סדרה:  Day of Defeat
 דרישות תוכנה
 מנוע משחק:  GoldSrc
 מצבי משחק:  מרובה משתתפים
 פלטפורמות:  Microsoft Windows   Linux
 מדיה:  DVD, Steam
 המשחק הבא:  Day of Defeat: Source
 www.dayofdefeat.com
 
Day of Defeat הוא משחק וידאו שמבוסס על מלחמת העולם השנייה. המשחק פותח על ידי Valve והופץ על ידי Activision. המשחק יצא לאור למכירה בדיסקים ולהורדה בתשלום בסטים.
משחקיות

Day of Defeat הוא משחק תלת־ממדי מרובה משתתפים שמדמה את לחימת חי"ר (חיל רגלי) במלחמת העולם השנייה. שחקנים יכולים לבחור אם להיות בין צבאות בעלות הברית (ארצות הברית או בריטניה תלוי במפה) או להיות בקבוצת הנאצים הגרמנים. במשחק Day of Defeat: Source אפשר להיות או חייל אמריקאי או חייל גרמני. הסיבוב מתחיל עם שתי קבוצות המתחילות בו זמנית בהתאמה של נקודת ההתחלה במפה. הסיבוב מסתיים כאשר אחת מהקבוצות משיגה את המטרות.
כמו המודים האחרים למשחק Half-Life, המשחק Day of Defeat עוקב אחרי התקדמות של כל קבוצה בדרך לניצחון, כמה אויבים יש לחסל, כמה שחקנים נהרגו וכמה מטרות נשארו. הנתונים האלה נראים לכל שחקן, וזה מה שמשקף את ניקוד הקבוצה. אחרי סיבובים רבים, המשחק מסתיים כאשר הזמן שיש לכל מפה נגמר, ואז המשחק מחליף למפה עם מטרות ומצבים אחרים, והקבוצה עם הכי הרבה מטרות שהושגו היא המנצחת, ללא קשר למספר ההריגות ומספר מקרי המוות. יש במשחק לוח תוצאות ובכל חילוף מפה הלוח מתאפס.
מצבים במפות

Day of Defeat לא תמיד דורש שלשתי הקבוצות יהיו את אותן המטרות. בחלק מן המפות יש מטרות שונות לכל קבוצה.
מצבים במפות > Conquest Mode

השחקנים צריכים ללכוד דגל עבור סכום מסוים של זמן, דגלים מסוימים דורשים יותר משחקן אחד כדי למלא את זמן ההחזקה שלו. הדגלים מוצגים כבלתי לכודים בהתחלה (בצבע אפור), או לפעמים כשהנאצים שולטים בו הוא בצבע אדום וכשבעלות הברית שולטות בו הוא בצבע ירוק. מפות מסוימות כמו dod_charlie, אינן מאפשרות כיבוש חוזר לאותה קבוצה לדגל שנכבש להם.
מצבים במפות > Destroy target

השחקנים צריכים להרוס מטרה על ידי הטמנת פצצה ביעד הראשון. הפצצה מתקבלת מהשטח ההתחלתי, פצצה זו אפשר להרים גם מגוף של שחקנים מתים. המטרה היא לשתול את הפצצה במקום המיועד לה. אחרי שהפצצות נשתלות, אי אפשר לנטרל אותם כמו במשחק Counter-Strike. במפות מסוימות כמו dod_jagd, שחקנים יכולים להשמיד את המטרות בעזרת משגרי טילי נ"ט (נגד טנקים).
מצבים במפות > Capture target

מצב זה הוא בעצם "תפוס את הדגל", במקום דגל, יכול להיות שנתפס יעד כגון משאית, מטוס או בניין.
מצבים במפות > Capture item

השחקנים צריכים לקחת מסמכים סודיים של הקבוצה היריבה, ולהביאם לבסיס של אותה הקבוצה.
Day of Defeat: Source

Day of Defeat: Source הוא בדיוק כמו המשחק הראשון, רק שפועל על מנוע ה-Source, המנוע של המשחק Half-Life 2.
ראו גם

Day of Defeat: Source
Counter-Strike: Source
634

שנת 634 היא השנה ה-34 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

עמר בן אלחטאב מוכתר כח'ליף השני
מתחילה התקופה הערבית בארץ ישראל - עם ניצחון המוסלמים  על הביזנטים בקרב אג'נאדין שנערך בין רמלה לבית גוברין או ליד מגידו.
לאחר מות אבו בכר, עומר בן אל-ח'טאב התמנה לח'ליפה השני.
התקדמות האסלאם בסוריה תוך קרבות עם הצבא של האימפריה הביזנטית.
נפטרו

אבו בכר - ח'ליפה הראשון (נולד ב-573).
ראו גם

ילידי 634‎
נפטרים ב-634‎
IBM Coupling Facility

במחשבים מרכזיים של חברת IBM, ‏Coupling Facility‏ (בעברית: מתקן צימוד) הוא רכיב חומרה המאפשר למספר מעבדים, מקומיים או מרוחקים, לגשת במהירות ובעקביות לנתונים שבדרך שיגרה היו מתמקמים בזיכרון המטמון של אחד המעבדים. באמצעות מתקן צימוד ניתן להגדיר אשכול של עד 32 מחשבים מרכזיים ומאות מעבדים (הקרוי IBM Parallel Sysplex) המתנהג כמחשב-על עם מודל זיכרון סימטרי (SMP).
למתקן הצימוד שלוש מטרות:
נעילת מידע המשותף לכל המעבדים והמערכות המחוברות
אחסון מידע משותף בזיכרון מטמון
אחסון רשימות מידע משותפות
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Fångad av en stormvind

"Fångad av en stormvind" (בעברית: "לכודה ברוח סערה") הוא שיר של הזמרת והיוצרת השוודית קרולה הגקוויסט. הוא נכתב והופק על ידי סטפן ברג. השיר ידוע בתור השיר המנצח של שוודיה באירוויזיון 1991 שהתקיים ברומא, איטליה, עם 146 נקודות.
השיר הגיע למקום השלישי במצעד הסינגלים השוודי ולמקום השישי במצעד הסינגלים הנורווגי, בעוד הגרסה שלו בשפה האנגלית "Captured by a Lovestorm" הגיעה למצעד באוסטריה, בבלגיה ובהולנד.
באירוויזיון

קרולה זכתה בזכות לייצג את שוודיה באירוויזיון 1991 לאחר שזכתה במלודיפסטיבלן 1991.
באירוויזיון 1991, שהתקיים ברומא, איטליה, הופיע השיר שמיני בסדר ההופעות התחרות, אחרי השיר של לוקסמבורג ולפני השיר של צרפת. בתום ההצבעה, שוודיה וצרפת היו בתיקו במקום הראשון, כשלכל אחת מהן 146 נקודות, ושתיהן קיבלו את אותו מספר של 12 נקודות. עם זאת, שוודיה הוכרזה כמנצחת מכיוון שקיבלה יותר פעמים 10 נקודות מאשר צרפת, שכן זה היה נוהל שובר השוויון באותה תקופה. כלל זה הוכנס כדי למנוע מצב של שוויון במקום הראשון, כפי שקרה באירוויזיון 1969. זו הייתה הפעם הראשונה והאחרונה בה נעשה שימוש בנוהל זה.
קרולה העניקה לשוודיה את הניצחון השלישי שלה באירוויזיון, אחרי אבבא עם "Waterloo" ב-1974 והרייס עם "Diggi-Loo Diggi-Ley" ב-1984. זו הייתה גם הפעם השנייה שקרולה ייצגה את שוודיה באירוויזיון: היא השתתפה באירוויזיון 1983 עם השיר "Främling", שסיים במקום השלישי. היא ייצגה את שוודיה בפעם השלישית כעבור 15 שנים באירוויזיון 2006 עם השיר "Invincible", שסיים במקום החמישי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 22 |  |
|  אירופה | אירופה הוט 100 | 37 |  |
|  הולנד | מצעד 40 הסינגלים ההולנדיים | 11 |  |
|  הולנד | מצעד 100 הסינגלים ההולנדיים | 65 |  |
|  נורווגיה | VG-lista | 6 |  |
|  פינלנד | המצעדים הפיניים הרשמיים | 9 |  |
|  שוודיה | סוורייטופליסטן | 3 |  |
ראו גם

זוכי תחרות הזמר של האירוויזיון
הערות שוליים

1 2  Rome 1991, eurovision.tv (באנגלית)
| --- | --- |
בקרת זהויות :  MusicBrainz work: 5f471a21-3f9c-46ca-905b-db7e4086b012
Hammerheart

Hammerheart (מילולית: לב מפטיש) הוא אלבום האולפן החמישי של להקת בת'ורי.
הפקה

האלבום ממשיך את התפנית המוזיקלית שהחלה באלבום הקודם של בת'ורי Blood Fire Death, מעבר מבלאק מטאל למה שיקרא בהמשך ויקינג מטאל והוא בעצם אלבום הוויקינג מטאל הראשון, נחשב לאלבום אבן דרך בז'אנר הוויקינג מטאל ואף בז'אנר הכללי יותר, הפולק מטאל.
כמו כל אלבומיה של בת'ורי, האלבום מתאפיין בסאונד קלוקל ולא איכותי במיוחד מה שלא מפריע לו לספק כמה מהשירים הגדולים והמפורסמים של בת'ורי, שירים שזכו לגרסאות כיסוי של להקות מטאל רבות.
השיר הבולט באלבום הוא "One Rode To Asa Bay" שעוסק מבחינה לירית בהגעתו של מיסיונר נוצרי שמביא עמו את בשורת הנצרות לארצות הצפון תוך כדי כפייתה על התושבים המקומיים.
מבחינת מוזיקלית, השיר מנוגן בקצב בינוני ולאורך כל אורכו ישנן גיטרות אקוסטיות שמלוות בדיסטורשן.
One Rode To Asa Bay הוא השיר היחיד של בת'ורי שהוקלט לו וידאו קליפ שמלווה אותו, הווידאו קליפ הופיע בתוכנית המטאל של ה־MTV, ה־Headbangers Ball.
שיר מפורסם נוסף הוא "Song To Hall Up High" שהוא בעצם בלדת הלל אקוסטית לאל הראשי בפנתיאון האלים הנורדים - אודין.
עטיפת האלבום היא תצלום של ציורו של הצייר מהתקופה הוויקטוריאנית, פרנק דיקסי, והיא נלקחה מהגלריה לאמנות של העיר מנצ'סטר באנגליה.
רשימת שירים

המוזיקה והליריקה של השירים נכתבו כולם על ידי קוורת'ון
מבצעים

קוורת'ון - גיטרה, שירה, מילים והלחנה.
Kothaar - באס
Vvornth - תופים.
הופק על ידי קוורת'ון ובוס פורסברג.
Future Starts Now

"Future Starts Now" (בעברית: "הֶעָתִיד מַתְחִיל עַכְשָׁו") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-27 באוגוסט 2021, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.
השיר היה אמור להיכלל באלבום האולפן השלישי העתידי של פטרס, Problématique, אך זה נגנז בהמשך.
רקע והוצאה

השיר דובר לראשונה בטוויטר על ידי פטרס, שאמרה שהאלבום שלה "הוקלט במלואו" והסינגל המוביל יופץ בשבועות הקרובים. את השיר ביצעה במהלך הופעתה שלה בפסטיבל לולהפלוזה שאירע ב-29 ביולי 2021. לאחר ההופעה, הופצה סקיצה קצרה באתר האינטרנט של פטר עצמה עם קישור לשמירה מראש של השיר בספוטיפיי. ב-16 באוגוסט, פורסמה הודעה רשמית על תאריך היציאה הרשמי ברשתות החברתיות שלה, בה נראתה פטרס מוקפת בבגטים כשברקע מוקרן קליפ קצר של השיר.
בתחילת אוגוסט 2022, פטרס אישרה שהאלבום, ששמו Problématique, בוטל ופרסמה קטעים מתוכו.
וידאו קליפ

הווידאו קליפ הרשמי של "Future Starts Now" הועלה לערוץ היוטיוב של קים פטרס ב-5 באוקטובר 2021 וצבר למעלה מ-3 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד הדאנס/מיקס שואו איירפליי | 2 |  |
|  יפן | יפן הוט 100 | – |  |
|  יפן | מצעד השירים הבין-לאומיים | 17 |  |
|  סקוטלנד | מצעד הסינגלים הסקוטי | 88 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באוגוסט 2021 | הזרמת מוזיקה • הורדה דיגיטלית | אמיגו • ריפבליק |  |
הערות שוליים

↑  ארון אגילר, ארון ג'וסף, אלכס צ'פמן, קים פטרס, לוקאס גוטוואלד, ווהן אוליבר
1 2 3 4  Kim Petras reveals the video for 'Future Starts Now', DIY (באנגלית)
↑  Kim Petras appears to confirm her PROBLÉMATIQUE album has been scrapped, The Line of Best Fit (באנגלית אמריקאית)
1 2  Kim Petras seemingly confirms her 'Problématique' album has been scrapped, DIY (באנגלית)
↑  Will Lavin, Kim Petras reveals new album is "fully done" and first single is on its way, NME, ‏2021-07-05 (באנגלית בריטית)
↑  PreSave, Kim Petras (באנגלית אמריקאית)
↑  Stephen Daw, Stephen Daw, Kim Petras Serves Up Baguette Realness With Sexy ‘Future Starts Now’ Teaser, Billboard, ‏2021-08-17 (באנגלית אמריקאית)
↑  Kim Petras - Future Starts Now (Official Music Video), נבדק ב-2022-09-24
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
| --- | --- |
בקרת זהויות :  MusicBrainz work: 33677715-0ac1-409b-ae93-96be884ba97c
637

שנת 637 היא השנה ה-37 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

דמשק וארץ ישראל נכבשות על ידי המוסלמים מן הביזנטים בקרב הירמוך
ניצחון חשוב בחזית נגד הפרסים.
חוזה עומר בין הח'ליפה המוסלמי עמר בן אלח'טאב לבין פטריארך ירושלים סופרוניוס
נולדו

אשתו של מוחמד מריה
ראו גם

ילידי 637‎
נפטרים ב-637‎
IBM 3270

מסוף 3279
IBM 3270 (קראו: "שלושים-ושתיים שבעים") הוא תקן של מסופי מחשב למחשבים מרכזיים מתוצרת IBM ומהווה תקן דה פקטו לתקשורת מול מחשבים מרכזיים. גם כאשר אין עושים שימוש במסוף פיזי, משמשות אמולציות של 3270 לתקשורת מול מחשבים מרכזיים, על גבי תשתית TCP/IP.
המסוף, שהושק לראשונה ב-1972 עבור סדרת המחשבים IBM System/370, מימש שני עקרונות תקשורת מול מחשב מרכזי: מזעור המידע העובר בתקשורת ומינימום הפרעות (פסיקות) לעבודת המחשב. לפיכך, בלוק המידע המועבר הוא מסך מלא והוא מכיל רק את הערכים שהשתנו מאז ההתקשרות הקודמת.
המסוף היה בנוי כיחידה אחת ובה מקלדת וצג (מסך) בתצורה הטיפוסית היה המסך מונוכרומטי עם תווים בצבע ירוק, בגודל של 24 שורות עם 80 תווים בשורה. המודל הראשון, "3277 מודל 1", היה בעל 14 שורות בלבד, תצורת 3279 כללה ארבעה צבעי טקסט ותצורת 3278 כללה אפשרות שינוי גודל המסך עד ל-132X72 תווים, באמצעות מתג חומרה במסוף. אחד החידושים שהציג המסוף היה שימוש במקשים פונקציונליים במקלדת, שלא היו חלק מסט האותיות ואליהם ניתן היה לקשור בתוכנה פונקציות הפעלה שונות. המסוף התחבר על ידי כבל קואקסיאלי, מהירות העברת הנתונים הייתה בתחילה 1Mbit לשנייה והועלתה לאחר מכן עד ל-2.3Mbit לשנייה. המסופים לא התחברו ישירות למחשב אלא ליחידת בקרה (Control Unit, CU) בעלת CPU, במקור מדגם 3274 ומאוחר יותר מדגם 3174, שיכלה לטפל בכמה עשרות מסופים ולהוריד את עומס תעבורת המידע מהמחשב המרכזי. בשנת 1983 הוציאה IBM את מחשב 3270 IBM PC, שהיה מחשב אישי שכלל אמולציה בתוכנה למסופי 3270.
פרוטוקול TN3270 הוא פרוטוקול תקשורת, המרחיב את Telnet, להעברת מידע למחשב מרכזי באמצעות רשת TCP/IP, מכל מחשב למעשה.
Future Nostalgia (שיר)

| --- | --- |

 סינגל שיווקי בביצוע דואה ליפה
 מתוך האלבום Future Nostalgia
 יצא לאור:  13 בדצמבר 2019
 סוגה:  פופ
 שפה:  אנגלית
 אורך:  3:07
 חברת תקליטים:  וורנר רקורדס
 כתיבה:  כותבים נוספים
 הפקה:  ג'ף באסקר, סקיילר מונס
Future Nostalgia (בעברית: נוסטלגיה עתידית) הוא סינגל שיווקי שהוקלט על ידי הזמרת-יוצרת הבריטית דואה ליפה, מתוך אלבומה השני, Future Nostalgia. השיר יצא לאור ב-13 בדצמבר 2019, על ידי חברת תקליטים וורנר רקורדס. השיר הוא נקרא על שמו האלבום.
עם יציאתו נכנס השיר אל המקום ה-63 במצעד הסינגלים הבריטי.
רקע וכתיבה

השיר נכתב על ידי דואה ליפה, קלארנס קופי ג'וניור וג'ף באסקר והופק על ידי באסקר וסקיילר מונס. השיר בסגנון הפופ.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר, הועלה לערוץ היוטיוב של דואה ליפה ב-13 בדצמבר 2019, בקליפ ניתן לראות את ליפה משחקת גולף, רוקדת במטבח ועל גג בית ושרה את השיר ביחד עם מילות השיר.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 83 |  |
|  ארצות הברית | בילבורד הוט 100 | - |  |
|  ארצות הברית | רולינג סטון טרנדינג 25 | 14 |  |
|  הונגריה | Rádiós Top 40 | 35 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 53 |  |
|  ניו זילנד | המצעד הניו זילנדי הרשמי | 11 |  |
|  סקוטלנד | מצעד הסינגלים הסקוטי | 58 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
סיכום
| בכל העולם | — | 200,000 |
הערות שוליים

↑  דואה ליפה, קלארנס קופי ג'וניור, ג'ף באסקר
↑  Trey Alston, Dua Lipa Teaches Self-Confidence Amid A Disco Hurricane On 'Future Nostalgia', MTV News (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Future Nostalgia, נבדק ב-2019-12-13
↑  https://www.rollingstone.com/charts/trending/2020-02-13/
↑  BRIT Certified, BPI (באנגלית)
| דואה ליפה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Dua Lipa • Future Nostalgia • Radical Optimism |  |
| מיני-אלבומים | Spotify Sessions • Live Acoustic • Deezer Sessions • The Only |  |
| מהדורות מחודשות | Dua Lipa: Complete Edition • Future Nostalgia: The Moonlight Edition |  |
| אלבומי רמיקס | Club Future Nostalgia |  |
| סינגלים | "New Love" • "Be the One" • "Last Dance" • "Hotter than Hell" • "Blow Your Mind (Mwah)" • "Scared to Be Lonely" • "Lost in Your Light" • "New Rules" • "Homesick" • "IDGAF" • "One Kiss" • "Electricity" • "Swan Song" • "Don't Start Now" • "Physical" • "Break My Heart" • "Hallucinate" • "Levitating" • "Fever" • "Real Groove (Studio 2054 Remix)" • "We're Good" • "Love Again" • "Cold Heart (Pnau remix)" • "Potion" • "Dance the Night" • "Houdini" • "Training Season" • "Illusion" |  |
| השתתפות בסינגלים | "No Lie" • "Bridge over Troubled Water" • "If Only" • "Times Like These" • "Prisoner" • "Demeanor" • "Sweetest Pie" |  |
| סינגלים שיווקיים | "Room for 2" • "Thinking 'Bout You" • "My Love" • "Want To" • "Future Nostalgia" • "Sugar (Remix)" • "Can They Hear Us" |  |
| שירים אחרים | "Kiss and Make Up" • "Boys Will Be Boys" |  |
| סיבובי הופעות | 2016 UK Tour • Hotter Than Hell Tour • US and Europe Tour • The Self-Titled Tour • Future Nostalgia Tour • Studio 2054 |  |
| --- | --- |
בקרת זהויות :  MusicBrainz release group: 37cfca48-dabb-48b9-8a76-0ea08a965eb9
Handmade Songs by Tori Kelly

Handmade Songs by Tori Kelly (בעברית: שירים בעבודת יד מאת טורי קלי) הוא המיני-אלבום הראשון של הזמרת-יוצרת האמריקאית טורי קלי. המיני-אלבום יצא לאור ב-1 במאי 2012 על ידי חברת התקליטים Toraay Records. מתוך האלבום יצא סינגל אחד.
המיני-אלבום הגיע למקום התשיעי במצעד ה-Heat של בילבורד.
רשימת רצועות

| Handmade Songs> מס' | Handmade Songs> שם | Handmade Songs> משך | Handmade Songs>  | Handmade Songs>  | Handmade Songs>  | Handmade Songs>  | Handmade Songs>  | Handmade Songs>  | Handmade Songs>  |
| --- | --- | --- | --- | --- | --- | --- | --- | --- | --- |
| 1. | Stained  | 3:41 |  |  |  |  |  |  |  |
| 2. | Eyelashes  | 4:26 |  |  |  |  |  |  |  |
| 3. | All in My Head  | 3:30 |  |  |  |  |  |  |  |
| 4. | Confetti  | 3:58 |  |  |  |  |  |  |  |
| 5. | Celestial  | 3:24 |  |  |  |  |  |  |  |
| 6. | Upside Down  | 3:19 |  |  |  |  |  |  |  |
| משך כולל: | משך כולל: | 22:18 |  |  |  |  |  |  |  |
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-Heat | 9 |
הערות שוליים

1 2  Handmade Songs by Tori Kelly, Discogs (באנגלית)
↑  "Tori Kelly Album & Song Chart History - Heatseeker Albums". Billboard. Retrieved September 20, 2017.
| --- | --- |
בקרת זהויות :  MusicBrainz release group: dc38b6f3-4dfe-415e-b009-57a01d66dec2
PMO

PMO (ראשי תיבות של: Project Management Office, תרגום: משרד ניהול פרויקטים) הוא קבוצה או מחלקה בתוך חברה, עסק, סוכנות ממשלתית או תאגיד המגדירים ושומרים על סטנדרטים לניהול פרויקטים בארגון. ה-PMO שואף לתקנן ולהכניס פרקטיקות של חזרה בביצוע פרויקטים. ה-PMO הוא מקור התיעוד, ההדרכה והמדדים בנושאי ניהול וביצוע פרויקטים.
דארלינג & וייט (2016) מציינים שההגדרה של פונקציית ה-PMO התפתחה עם הזמן:
משרד הפרויקטים של המאה ה-19 היה סוג של ממשל לאומי בענף החקלאות
ב 1939 מופיע לראשונה המונח 'משרד ניהול פרויקטים'
הרעיון של ה-PMO בשנות ה-50 מייצג את האופן הקונספטואלי שבו נראה PMO בימינו
כיום ה-PMO הוא ישות דינמית המשמשת לפתרון בעיות ספציפיות
לעיתים קרובות PMOs מבססים עקרונות ניהול פרויקטים על מתודולוגיות תקניות בתעשייה כגון PRINCE2 או הנחיות כגון PMBOK.
ראו גם

ניהול פרויקטים
מערכת ניהול מסמכים
הערות שוליים

↑  Eric John Darling; Stephen Jonathan Whitty (2016). "The project management office: it's just not what it used to be". International Journal of Managing Projects in Business (באנגלית). Emerald Publishing. 9 (2): 282–308. doi:10.1108/IJMPB-08-2015-0083.
↑  Giraudo, L. & Monaldi, E (11 במאי 2015). "PMO Evolution". Project Management Institute. נבדק ב-6 במאי 2018. {{cite news}}:  (עזרה)תחזוקה - ציטוט: multiple names: authors list (link)
638

שנת 638 היא השנה ה-38 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

המשך כיבושים בארץ ישראל על ידי המוסלמים
כיבוש ג'זירה על ידי המוסלמים.